

#### Verseny 43. Csillagtúra

#### VERSENY Balatonfüred, 2024. június 29-30.

#### Rendező szervezet: VILATI SE

#### VERSENYKIÍRÁS

**RÖVIDÍTÉSEK**

[NP] A szabály megsértése nem képezheti egy hajó általi óvás alapját. Ez módosítja az RRS 60.1(a) szabályt.

# SZABÁLYOK

## A versenyen az alábbi szabályok érvényesek, melyek elérhetők a Magyar Vitorlás Szövetség hivatalos honlapján:

### A vitorlázás versenyszabályai 2021-2024. évekre (továbbiakban RRS), kiegészítve az MVSZ előírásaival.

### A Magyar Vitorlás Szövetség 2024 évre érvényes Versenyrendelkezései (továbbiakban VR) és Reklámszabályzata.

### Az osztályszabályok. [DP]

### ORC előnyszámítási előírások, illetve a Dinamikus Yardstick Előnyszámadási Szabályzat.

### 57/2011. (XI. 22.) NFM rendelet a víziközlekedés rendjéről, kötelező felszerelések szakasz, II. Kedvtelési célú kishajók felszerelése szakasz. [DP]

### Jelen versenykiírás és a későbbiekben kiadásra kerülő versenyutasítás, mely elérhető a <https://mvszhirdetotabla.hu/43-csillagtura-202>4 -n és az online hirdetőtáblán keresztül.

### Az RRS 63.7 szabály a következőre módosul: „Ha különböző szabályok között ellentmondás van, az óvási bizottságnak olyan módon kell feloldania az ellentmondást, amiről úgy gondolja, hogy a legméltányosabb eredményt nyújtja az összes érintett hajó számára.”

# VERSENYUTASÍTÁS

## A versenyutasítás 2024. június 14-től elérhető, a versenyhez tartozó online hirdetőtáblán <https://mvszhirdetotabla.hu/43-csillagtura-202>4

## illetve a nevezés ideje alatt a nevezés helyszínén nyomtatott példányban kérhető.

# VERSENYZŐK TÁJÉKOZTATÁSA, PARTI JELZÉSEK

## A versenyrendezőség a versenyzőket online hirdetőtáblán tájékoztatja, mely elérhető az alábbi linken: <https://mvszhirdetotabla.hu/43-csillagtura-202>4

## A parti jelzéseket a Kékszalag Port kikötő főárbócán tűzik ki.

## Amikor az „Y” kódlobogó a parton kitűzésre kerül, a kikötőből való kifutástól a partra érkezésig érvényes a 40. szabály.

## A versenyrendezőség a verseny rajtja előtt és a futam alatt a VHF-csatornán keresztül sugároz információkat a versenyzők részére, a VHF-csatorna száma a versenyutasításban elérhető. [NP]

## Az információközlésben (küldésben vagy fogadásban) bekövetkező hiba vagy a korai rajtos hajók bemondásának sorrendje nem képezheti orvoslati kérelem alapját, kivéve, ha az orvoslatot a Versenyrendezőség kezdeményezte. Ez módosítja a RRS 62.1 szabályt.

## A versenyzők csak vészhelyzetben, vagy a futam feladásakor használhatják a versenyrendezőség által megadott VHF-csatornát kétoldalú kommunikációra. [NP] [DP]

# RÉSZVÉTELI JOGOSULTSÁG ÉS NEVEZÉS

## A versenyre nevezhetnek a Versenyrendelkezésben rögzített aktív/inaktív hajóosztályok és értékelési csoportok az alábbiak szerint:

## World Sailing osztályok közül: J24, Melges 24, Dragon;

## Nemzeti osztályok, kivéve a Kalóz osztály;

## értékelési csoportba tartozó és nyílt többtestű osztályok esetén a

## tőkesúlyos és 15 m², vagy annál nagyobb orr- és nagyvitorla összfelületű alapvitorlázattal (az osztályelőírásban, vagy a felmérési dokumentációban rögzítettek szerint) rendelkező uszonyos;

## 25 m², vagy annál nagyobb orr- és nagyvitorla összfelületű alapvitorlázattal (az osztályelőírásban, vagy a felmérési dokumentációban rögzítettek szerint) és minimum háromszemélyes többtestű hajók.

## Az olyan egytestű hajók, melyek bizonyítottan nem végzik el és nem állják ki az úgynevezett döntéspróbát, illetve a kabin nélküli többtestű hajók nevezése csak abban az esetben fogadható el, ha megnevezik azt a balatoni üzemeltetési engedéllyel rendelkező kísérő motorost vagy motorosokat, amely megfelelő sebességgel bír/bírnak és megfelelő létszám befogadására alkalmas a kísért hajó tekintetében, és amelyek vezetője aláírással vállalja a verseny teljes időtartama alatt a vitorlás 100 méteren belüli kíséretét - bójavételek és lezárt területek kivételével - és szükség esetén mentését.

## Minden hajónak rendelkeznie kell érvényes felmérési bizonylattal vagy regisztrációs adatlappal.

## A kiírásban szereplő osztályok hajói csak saját osztályukban indulhatnak! Nincs Yardstick csoportba átsorolás. Ez módosítja az Ált. VR 9.1 pontját.

## A nevezés lezárásáig megválasztott értékelési csoport a későbbiekben nem változtatható meg.

## **Online nevezés:**

### A CSILLAGTÚRA jellegéből adódóan (a hajók 7 kikötőből rajtolhatnak) a versenyre nevezni csak a VIHAR rendszeren keresztül, online módon lehetséges. Azon nevezések, melyeket online véglegesítettek és a nevezési díjat a 4.6.2. pontnak megfelelően kiegyenlítették, érvényesek.

### A Nevezési díjat kiegyenlítése a VILATI SE bankszámlájára utalással történik.

### Bankszámlaszám: OTP Bank 11701004-20001278

### Az átutalás igazolását a [szervezes@csillagtura.hu](mailto:szervezes@csillagtura.hu) címre kérjük elküldeni.

### Nevezési határidő: 2024. június 28. 23:59.

### A nevezés akkor válik érvényessé, ha:

## a VIHAR rendszer mind a hajó, mind a versenyen indulni kívánó versenyzők adatait elfogadta,

## a nevezési díj a 4.6.2. pontnak megfelelően kiegyenlítésre, az átutalás igazolás megküldésre került.

### Ellenkező esetben az érintett egység nevezése törlésre kerül.

## **Helyszíni nevezés:**

### A CSILLAGTÚRA jellegéből adódóan (a hajók 7 kikötőből rajtolhatnak) a versenyen helyszíni nevezés nincs.

# NEVEZÉSI DÍJAK

|  |  |
| --- | --- |
| **Korcsoportok (születési év)** | **Nevezési díj** |
| Felnőtt -2005 | 16.000 Ft/fő |
| Ifjúsági 2006-2011 | 8.000 Ft/fő |
| Serdülő, mocó 2012- | - |

## A kifizetett nevezési díjat a Versenyrendezőségnek nem áll módjában visszafizetni.

# HIRDETÉSEK

## A résztvevő hajók kötelezhetők a Versenyrendezőség által meghatározott és biztosított hirdetés viselésére. [NP] [DP]

# VERSENYPROGRAM

## A Versenyrendezőség 1 túrafutam lebonyolítását tervezi.

## A figyelmeztető jelzés a versenyen rajtja előtt nincs.

## A RAJT időpontja 2024. június 29-én 9.00 óra

## A rajtolásra limitidő nincs.

## Befutó limitidő: 2024. június 30-án 9.00 – 10.30 óra között.

## A limitidőig be nem érkezett hajókat a Versenyrendezőség »célba nem ért« – DNF – jelzéssel értékeli.

# VERSENYPÁLYA

## Balatonfüred (Balatonfüredi Nemzetközi Vitorlásközpont), Alsóörs, Balatonalmádi, Siófok, Balatonföldvár, Badacsony (Balatoni Hajózási Zrt. kikötők), Révfülöp (Nemzeti Sportközpontok Révfülöpi Vitorláskikötő) kikötők előtt, megadott GPS koordináták szerint kitűzött kapuk között, tetszés szerint választott túra útvonalon. „Éjszakai pont” kaput megadott a GPS koordináták szerint kell a pontot megközelíteni.

## Pályarövidítés és pályamódosítás nem lehetséges. Ez módosítja az RRS 32. és 33. szabályt.

## A GPS koordinátákat és a Csillagtúra számítását a Versenyutasítás tartalmazza.

# ÉRTÉKELÉS

## Értékelésre kerül:

### valamennyi önálló hajóosztály a Csillagtúra számításának sorrendje alapján,

### a Yardstick és ORC értékelési csoportok és a Yardstick Open a Csillagtúra számításának sorrendje alapján, befutási sorrendben, előnyszám számítás nélkül kerül meghatározásra, abszolút befutási sorrend alapján.

# KÍSÉRŐ MOTOROSOK

## A kísérő motorosnak rendelkeznie kell az általános segélyhívásra és a versenyrendezőséggel való kapcsolattartásra alkalmas (Digitális Balatrönk2 és VHF) rádióval és mobiltelefonnal, amelyen a rendező a verseny teljes időtartama alatt ellenőrizheti a kísérő motorosokat. Amennyiben nem megfelelő a tevékenységük, ez az általuk biztosított egység kizárását vonhatja maga után.

# ADATVÉDELEM

## A versenyen a Magyar Vitorlás Szövetség Adatvédelmi szabályzata és az érintett személyekre vonatkozó adatvédelmi tájékoztatók vannak érvényben, melyek elérhetők a [www.hunsail.hu](http://www.hunsail.hu)-n, a Magyar Vitorlás Szövetség hivatalos honlapján.

## Versenyzők a nevezésükkel tudomásul veszik, hogy a versenyről, a versenyre történő ki- és behajózásról és a parti programokról film- és fotófelvételek készülhetnek, amelyeken a hajók, illetve a hajón tartózkodó személyek látszódhatnak. Ezeket a fotókat, illetve filmfelvételeket – amennyiben nem sértik a személyiségi jogokat – a Versenyrendezőség korlátlanul felhasználhatja, nyilvánosságra hozhatja, értékesítheti, illetve továbbadhatja harmadik személynek.

## Nevezők elfogadják, hogy az MVSZ Kékszalag kikötő nevezés során a helyszínen működő biztonsági kamerák is felvételt készíthetnek róluk. A nevezők és résztvevők ezzel kapcsolatban mindennemű utólagos követelésről, vagy kártérítési igényükről kifejezetten lemondanak.

# SZAVATOSSÁG KIZÁRÁSA

## A hajók legénységei teljes egészében maguk felelnek biztonságukért, mind a rendezvény szárazföldi eseményein, mind a vízen, és ezt a felelősséget sem a jelen Versenykiírás, sem a Versenyutasítás, sem bármilyen egyéb rendelkezés nem korlátozza. Minden hajó felelős személye, illetve legénysége maga dönt arról, hogy a hajó, illetve a legénység képzettsége alkalmas-e az adott időjárási viszonyok között a versenyen való részvételre. Lásd az RRS 3. szabályt, Döntés a versenyen való részvételről. Azzal, hogy a hajó kihajózik a kikötőből megerősíti, hogy mind a hajó, mind pedig a legénység alkalmas az adott időjárási viszonyok közötti versenyzésre.

## A vonatkozó jogszabályok által megengedett keretek között a versenyen való részvétellel kapcsolatban vagy annak folyamán előforduló személyi sérülésekért vagy halálesetért és vagyoni károkért, veszteségekért a versenyt rendező szervezet, annak munkavállalói, tisztségviselői, illetve megbízottjai és alvállalkozói semmilyen felelősséget nem vállalnak. A résztvevők versenyengedélyének, sportorvosi igazolásának, illetve a hajók biztosításának és a biztonsági előírások betartásának ellenőrzése – a versenyrendezőség, a rendező szervezet, az Óvási vagy a Technikai bizottság által – a sportszerű versenyzés célját szolgálja, és nem mentesíti a résztvevőket a vonatkozó szabályoknak a résztvevők saját felelősségi körükben történő követése alól.

## A versenyre való nevezéssel a hajó felelős személye kijelenti, hogy a versenyre és a vízi közlekedésre vonatkozó szabályokat és előírásokat ismeri, azokat tudomásul vette, betartja és a felelősségi körébe tartozó személyekkel ezeket ismerteti, illetve az esemény teljes időtartama alatt mind a vízen, mind a szárazföldön betartatja.

## A versenyen minden résztvevő a saját felelősségére vitorlázik!

# BIZTOSÍTÁS

## Minden hajónak rendelkeznie kell a Versenyrendelkezésben előírt értékű felelősségbiztosítással.

# DÍJAZÁS

## Abszolút első hajó serleg, Osztályonként és értékelési csoportonként az első három hajó versenyzői éremdíjazásban részesülnek.

## A díjkiosztó ünnepség helyszínét és időpontját a hivatalos hirdetőtáblán közli a Versenyrendezőség.

***Jó szelet kíván a Versenyrendezőség!***